section_heading: Vjerovanje
paragraph_text: Krstilo se je samo zrele vjernike, koji su prethodno morali proći inicijaciju za obred krštenja, koja je uključivala post i molitvu. Ako bi se pokazali dostojni krštenja, odnosno primanja u kršćansku zajednicu, uslijedio bi obred, tijekom kojega je inicijant silazio u vodu, gdje je bivao uronjen, ispirući tako grijehe i simbolično umirući svojemu dotadašnjem sebstvu. Svećenik nakon toga moli da Duh Sveti siđe na ponovo rođenoga, koji oblači bijelu odoru i prima med pomiješan s mlijekom – hranu za dojenčad.